Diari Oficial de la Generalitat Valenciana


Sumari del DOGV 9843, del 07-05-2024 (2024/3942)

Extracte de la Resolució de 26 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen, per a l'exercici 2024, subvencions a organitzacions no gobernamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3942


Data del document
:   26-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 26 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen, per a l'exercici 2024, subvencions a organitzacions no gobernamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. [2024/3942]  
  
  
BDNS (identif.): 758547.  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/758547)  
  
Primer. Entitats beneficiàries  
Podran beneficiar-se d'aquestes subvencions les organitzacions no governamentals per al desenvolupament (d'ara en avant, ONGD), individualment, o en agrupació amb una altra o altres ONGD, que complisquen els requisits recollits en l'apartat resolutiu cinqué de la convocatòria.  
  
Segon. Objecte  
Convocar les subvencions, en règim de concurrència competitiva i a càrrec del pressupost de la Generalitat de l'exercici 2024, per al finançament de despeses corrents i d'inversió, de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema, destinades a ONGD.  
Les actuacions subvencionables en aquesta convocatòria consistiran en projectes d'acció humanitària que complisquen el que s'estipula en l'apartat resolutiu quart de la convocatòria.  
  
Tercer. Bases reguladores  
Les bases per les quals es regeix aquesta convocatòria són les contingudes en l'Ordre 2/2021, de 26 de maig, de 2021, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (DOGV núm. 9095/28.05.2021) d'ara en avant, orde de bases.  
Per al que no es preveu en aquesta norma, les subvencions se sotmetran a la normativa bàsica de la Llei 38/2003, de 17 de novembre, general de subvencions i la seua normativa de desplegament, i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; així mateix, hi valdrà el que es disposa en la legislació autonòmica en matèria de cooperació al desenvolupament.  
  
Quart. Finançament  
Esta convocatòria de subvencions es finançarà amb càrrec a les següents línies de subvenció, en el pressupost de la Generalitat per a l'any 2024:  
a) Línia S0507 «Subvencions per a finançar actuacions d'ajuda humanitària de post emergència i reconstrucció», dotada amb un import màxim de 6.500.000 euros, en el capítol IV, per al finançament de despeses corrents, en l'aplicació pressupostària G0116.0302.134A00.  
  
b) Línia S0306 «Subvencions d'inversió a ONGD per a acció humanitària», dotada amb un import màxim de 2.000.000 d'euros, en el capítol VII, per al finançament de despeses de capital, en l'aplicació pressupostària G0116.0302.134A00  
c) Línia S0506 «Subvencions indemnització a la Generalitat per la restitució de fons públics indegudament disposats», dotada amb un import de 1.000 euros, en el capítol IV, per al finançament de despeses corrents, en l'aplicació pressupostària G0116.0302.134A00.  
  
  
  
Cinqué. Termini de presentació de sol·licituds  
Les sol·licituds es presentaran en el termini de vint dies hàbils a comptar de l'endemà a la publicació de l'extracte de la present convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria. De conformitat amb l'article 31.1 de la Llei 39/2015, d'1 d'octubre, del procediment administratiu comú de les administracions públiques, la Direcció General d'Inclusió i Cooperació al Desenvolupament prestarà assistència per a la presentació electrònica de les sol·licituds fins a les 15.00 hores de l'últim dia hàbil.  
  
Sisé. Altres dades  
1. Sol·licituds: es tramitaran exclusivament de manera telemàtica en la seu electrònica de la Generalitat. La presentació de la sol·licitud de manera diferent a la telemàtica prevista en aquest apartat determinarà l'exclusió de la convocatòria. En el cas de sol·licituds presentades per una agrupació d'ONGD, la sol·licitud serà presentada per l'entitat sol·licitant designada com a líder, en representació de les entitats que componen l'agrupació.  
2. Documentació: la sol·licitud haurà d'anar acompanyada de la documentació preceptiva recollida en l'apartat resolutiu nové de la convocatòria, i a efectes de valoració dels projectes, la documentació de l'apartat resolutiu desé.  
3. Criteris objectius de valoració: les actuacions hauran d'obtindre la puntuació mínima de 65 punts sobre 100, dels criteris objectius de valoració recollits en l'article 16 de l'Orde de bases, amb la ponderació establida en l'annex de la convocatòria.  
  
València, 26 d'abril de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.